Pärast Christoph Friedrich von Mickwitz'i lahkumist täitis Kaarma õpetaja ametit naaber kihelkonna pastor, kultuuriloos väga oluline mees, kauaaegne Kärla koguduse õpetaja Johannes KERG. Oma suuremad teod ta tegigi Kärla pastorina. Johann Kerg oli pärit Tartumaalt, Tähtvere vallast, Rõhu  külast, talurentniku Mihkel KERGE poeg. Kuigi ta sündis ka Kerge nimega muudeti Tartu Ülikoolis tema nimi saksapäraselt Johann Kergiks. Ülikoolis õppis ta teoloogiat aastatel 1872 - 1877. Ordineeriti Tartus pastoriks 1878. aastal. Samal aastal ta abiellus Tartus Jakob HURDA naiseõe Matilde HÖÖTELIGA st nad olid Jakob Hurdaga kälimehed. Viimane oli ka põhjuseks, miks J. Hurdal olid Saaremaaga edaspidi nii tihedad sidemed [15] .